Í dag , 14. janúar 2020 , verður Fyrirtækjasmiðju Ungra frumkvöðla 2020 formlega ýtt úr vör með kynningarviðburði í Háskólanum í Reykjavík . Halldór Benjamín Þorbergsson framkvæmdastjóri Samtaka atvinnulífsins verður aðalræðumaður athafnarinnar . Einnig munu taka til máls , Ari Kristinn Jónsson , rektor Háskólans í Reykjavík , Magnús Scheving frumkvöðull og stofnandi Latabæjar og vinningshafar Fyrirtækjasmiðjunnar frá síðasta ári , stofnendur nemendafyrirtækisins Ró-Box frá Tækniskólanum . Reiknað er með að um um 600 nemendur í um helmingi íslenskra framhaldsskóla muni taka þátt í Fyrirtækjasmiðju Ungra frumkvöðla 2020 . Í verkefninu stofna nemendur sín eigin smáfyrirtæki og fá reynslu af frumkvöðlastarfi . Á vefsíðunni www.ungirfrumkvodlar.is , má finna frekari upplýsingar um verkefnið og þá skóla sem taka þátt í því ár . Ungir frumkvöðlar ( JA ) er stærsti aðilinn sem veitir fræðslu um frumkvöðlastarf , atvinnulíf og fjármálalæsi í Evrópu . Við hvetjum og undirbúum ungt fólk til að ná árangri í efnahagslífinu á heimsvísu með því að tengja viðskiptalífið við menntastofnanir . JA nær til meira en fjögurra milljóna nemenda í 41 landi í Evrópu á hverju ári . Ungir frumkvöðlar eru meðlimir í JA Worldwide . Dagskráin er eftirfarandi : 17:00 – 17:10 Ari Kristinn Jónsson , Rektor Háskólans í Reykjavík